শিগগির মার্কিন যাজককে মুক্তি দেবে তুরস্ক, আশা পম্পেওর | বিশ্ব সংবাদ | The Daily Ittefaq
শিগগির মার্কিন যাজককে মুক্তি দেবে তুরস্ক, আশা পম্পেওর
অনলাইন ডেস্ক১১ অক্টোবর, ২০১৮ ইং ১৯:৪৭ মিঃ
মার্কিন যাজককে দুই বছর ধরে আটক রাখাকে কেন্দ্র করে ন্যাটোর দুই মিত্র ‍তুরস্ক ও যুক্তরাষ্ট্রের মধ্যে টানাপোড়েন দেখা দেয়। ছবি: সিএনবিসি
মার্কিন পররাষ্ট্রমন্ত্রী মাইক পম্পেও তুরস্কে আটক মার্কিন ধর্মযাজককে শিগগিরই মুক্তি দেয়া হবে বলে বুধবার আশা প্রকাশ করেছেন। ওই যাজককে দুই বছর ধরে আটক রাখা হয়েছে। এই ঘটনাকে কেন্দ্র করে ন্যাটোর দুই মিত্রের মধ্যে সম্পর্কে টানাপোড়েন দেখা দেয়।
তুরস্কের একটি আদালত অ্যান্ড্রু ব্রুনসন নামের ওই যাজকের বিষয়ে শুক্রবার শুনানির দিনক্ষণ চূড়ান্ত করেছে। দীর্ঘদিন ধরে এই মার্কিন নাগরিক তুরস্কে বাস করছেন। সন্ত্রাসী কর্মকাণ্ডের সঙ্গে জড়িত থাকার অভিযোগে ২০১৬ সালের অক্টোবর মাস থেকে তাকে গৃহবন্দী করে রাখা হয়েছে।
ইসরাইলপন্থী একটি গ্রুপের কাছ থেকে পুরষ্কার গ্রহণকালে এক প্রশ্নের জবাবে পম্পেও বলেন, ‘শিগগিরই ব্রুনসন ও তার স্ত্রী যুক্তরাষ্ট্রে ফিরে আসতে পারবে বলে আমি দৃঢ় আশাবাদী। তিনি আরো বলেন, ‘প্রেসিডেন্ট ট্রাম্প ও তার প্রশাসন এ ব্যাপারটির দিকে লক্ষ্য রেখেছেন। খুব একটা দেরি হওয়ার আগেই আমরা এ ব্যাপারে একটি ভাল ফলাফলের আশা করছি।’
তুরস্ক যে গ্রুপগুলোকে সন্ত্রাসী মনে করে তাদের ব্রুনসন সহায়তা করেছেন বলে প্রমাণিত হলে তাঁর ৩৫ বছরের কারাদণ্ড হতে পারে।
এই গ্রুপগুলোর একটির নেতা যুক্তরাষ্ট্রে অবস্থানকারী তুর্কি আলেম ফেতুল্লাহ্ গুলেন। তুরস্কের প্রেসিডেন্ট রিসেপ তাইপ এরদোগান ২০১৬ সালের ব্যর্থ অভ্যুত্থানে জড়িত থাকার জন্য তাকে অভিযুক্ত করেছেন।
ব্রুনসন ১৯৯৩ সাল থেকে তুরস্কের পশ্চিমাঞ্চলীয় ইজমির নগরীতে একটি ছোট প্রটেস্ট্যান্ট চার্চ পরিচালনা করছেন।
ভারতের আসামে এনকাউন্টারের নামে মানুষ হত্যার দায়ে মেজর জেনারেলসহ সশস্ত্র বাহিনীর ৭ সেনা...বিস্তারিত
জলবায়ু পরিবর্তন নিয়ে আগের অবস্থান থেকে সরে আসলেন মার্কিন প্রেসিডেন্ট ডোনাল্ড ট্রাম্প। রবিবার...বিস্তারিত
হিন্দুর মত দেখতে না হওয়ায় অনুষ্ঠানে ঢুকতে পেল না হিন্দু বিজ্ঞানী
হিন্দুর মত দেখতে না হওয়ায় ও হিন্দুদের নামের সঙ্গে মিল না থাকায় অনুষ্ঠানে...বিস্তারিত
ব্যাংক কর্মকর্তাদের বৈঠকে ঢুকে পড়লো সাপ!
বৈঠকে ব্যস্ত কর্মকর্তারা। হঠাৎ ওপর থেকে ব্যাংক কর্মকর্তাদের বৈঠকের মাঝখানে এসে পড়লো বিশালাকার...বিস্তারিত
ভারতীয় বিমান সংস্থা এয়ার ইন্ডিয়ার একটি বিমান থেকে পড়ে গিয়ে আহত হয়েছেন একজন...বিস্তারিত
মা হতে যাচ্ছেন ডাচেস অব সাসেক্স মেগান মরকেল। তাই আগামী বছর নাগাদই নতুন...বিস্তারিত
এসডিজি অর্জন বৈশ্বিক চ্যালেঞ্জ: স্পিকার
পার্বতীপুরে আল আমিন হত্যা মামলার আসামি গ্রেপ্তার